#### V ý z v a

**na predkladanie návrhov kandidátov na členov odborných komisií Audiovizuálneho fondu**

#### Na posudzovanie žiadostí o poskytnutie finančných prostriedkov Audiovizuálny fond (ďalej len „fond“) zriaďuje odborné komisie podľa § 17 zákona č. 516/2008 Z. z. o Audiovizuálnom fonde a o zmene a doplnení niektorých zákonov (ďalej len „zákon“).

#### Podľa článku 9 ods. 2 Štatútu Audiovizuálneho fondu (ďalej len „štatút“) sú odborné komisie poradnými orgánmi riaditeľa fondu, ktoré sa zriaďujú za účelom odborného, transparentného a nezávislého posúdenia každej žiadosti o poskytnutie finančných prostriedkov fondu.

#### Členov odborných komisií na návrh riaditeľa vymenúva a odvoláva rada Audiovizuálneho fondu (ďalej len „rada“) nadpolovičnou väčšinou všetkých členov rady na funkčné obdobie dvoch rokov. Podrobnosti o vymenovaní a odvolaní člena odbornej komisie upravuje štatút a Rokovací poriadok rady. Členstvo v odbornej komisii je nezastupiteľné. Člen odbornej komisie môže byť vymenovaný opätovne.

#### Podľa § 17 ods. 3 zákona člen odbornej komisie nesmie byť žiadateľom o finančné prostriedky z fondu, členom riadiacich, kontrolných alebo dozorných orgánov žiadateľa, ktorý je právnickou osobou, ani štatutárnym orgánom žiadateľa, ktorý je právnickou osobou. Členom odbornej komisie nemôže byť člen orgánov fondu ani zamestnanec fondu.

#### Ďalšie podrobnosti o členstve v odborných komisiách a o ich činnosti upravuje § 17 zákona, článok 9 štatútu, článok 2 Smernice Audiovizuálneho fondu na zamedzenie konfliktu záujmov. Činnosť odborných komisií upravuje najmä VP AVF č. 3/2018 v znení zo 17. 9. 2024 *Zásady, spôsob a kritériá hodnotenia žiadostí o poskytnutie finančných prostriedkov z Audiovizuálneho fondu na podporu audiovizuálnej kultúry*.

#### Počet odborných komisií a ich obsahové zameranie určuje štruktúra podpornej činnosti Audiovizuálneho fondu na príslušný rok, ktorá je zverejnená na webovej stránke fondu [www.avf.sk](http://www.avf.sk) v rubrike „podporná činnosť“.

#### Podľa § 13 ods. 2 písm. g) zákona návrhy na vymenovanie a na odvolanie členov odborných komisií predkladá rade riaditeľ fondu.

#### Návrhy kandidátov na vymenovanie za členov odborných komisií sú riaditeľovi oprávnené predkladať osoby pôsobiace v audiovízii a členovia rady.

Člen odbornej komisie hodnotí každú žiadosť o podporu audiovizuálnej kultúry za účelom odborného, transparentného a nezávislého posúdenia z hľadiska umeleckého a tvorivého potenciálu, celkového prínosu pre audiovizuálnu kultúru v Slovenskej republike a opodstatnenosti a primeranosti požadovaných finančných prostriedkov, a preto má posúdiť

1. v programe 1 obsahovú, kreatívnu a finančno-strategickú stránku,
2. v programe 2 distribučný a kultúrno-spoločenský dosah,
3. v programe 3 výskumno-vzdelávací a odborný dosah,
4. v programe 4 dôležitosť podporovaného segmentu technologického rozvoja.

#### V programe 1 fond zriadi tri skupiny z vymenovaných členov odborných komisií. Prvá skupina bude zabezpečovať obsahové posúdenie predkladaných žiadostí o podporu audiovizuálnej kultúry a budú v nej zaradené najmä profesie scenárista / dramaturg; režisér / producent. Druhá skupina bude zabezpečovať kreatívne posúdenie predkladaných žiadostí o podporu audiovizuálnej kultúry a budú v nej zaradené najmä profesie kameraman, strihová a zvuková skladba, scénický výtvarník – architekt, kostýmový výtvarník, hudobný skladateľ, filmový kritik. V tretej skupine, ktorá bude zabezpečovať finančno-strategické posúdenie žiadostí o podporu audiovizuálnej kultúry budú zaradení najmä producent alebo výkonný producent, manažér (právnik),  ekonóm, festivalový kurátor.

Hodnotenie bude prebiehať v súčinnosti všetkých troch skupín.

**Podmienky a požiadavky na člena odbornej komisie:**

1. ukončené vysokoškolské **vzdelanie** najmenej prvého stupňa a odborné pôsobenie v audiovízii v trvaní najmenej 5 rokov po roku 2010 alebo ukončené stredné vzdelanie s maturitou a odborné pôsobenie v audiovízii v trvaní najmenej 7 rokov po roku 2010,
2. **spôsobilosť na právne úkony** v plnom rozsahu.

Pre posúdenie predložených návrhov a pre voľbu členov odborných komisií je potrebné, aby návrh na kandidáta bol predložený v písomnej forme a aby obsahoval:

1. meno a priezvisko alebo obchodné meno navrhujúcej osoby, adresu jej trvalého bydliska alebo sídla,
2. meno, priezvisko a titul kandidáta,
3. dátum a miesto narodenia kandidáta
4. trvalé bydlisko kandidáta, jeho korešpondenčnú adresu, adresu elektronickej pošty a telefónny kontakt,
5. informáciu o aktuálnom pracovnom pôsobení kandidáta (v prípade zamestnanca je potrebné uviesť aj názov a adresu zamestnávateľa),
6. **označenie odbornej komisie, do ktorej je kandidát navrhovaný** - podľa obsahového zamerania odborných komisií určených v štruktúre podpornej činnosti Audiovizuálneho fondu;
7. **v programe 1** je potrebné navrhnúť zaradenie kandidáta do skupiny zameranej na obsah / na kreativitu / na finančno-strategické posúdenie projektu,
8. jedného kandidáta možno navrhnúť do viacerých odborných komisií,
9. **stručné zdôvodnenie návrhu** navrhovateľom,
10. meno a priezvisko a vlastnoručný podpis osoby, ktorá je oprávnená predložiť návrh v mene navrhovateľa.

**Povinné prílohy návrhu:**

1. **písomný súhlas kandidáta** s kandidatúrou a jeho čestné vyhlásenie, ktorého vzor tvorí prílohu tejto výzvy,
2. **štruktúrovaný životopis kandidáta**, v ktorom je potrebné osobitne uviesť prehľad odborného pôsobenia kandidáta v oblasti audiovízie a dosiahnuté odborné alebo tvorivé výsledky a ocenenia kandidáta (portfólio),
3. **kópia dokladu o najvyššom dosiahnutom vzdelaní** kandidáta.

**Návrhy kandidátov na členov odborných komisií** s požadovanými údajmi a s povinnými prílohami **je potrebné doručiť poštou alebo osobne kancelárii Audiovizuálneho fondu** v uzatvorenej obálke s označením „Návrh na člena odbornej komisie Audiovizuálneho fondu“

**do 16. decembra 2024**

na adresu

**Audiovizuálny fond**

**Grösslingová 53, 811 09 Bratislava**

Neúplne návrhy a návrhy na kandidátov, ktorí nespĺňajú kritériá uvedené v tejto výzve, kancelária Audiovizuálneho fondu vyradí a fond nebude ďalej na tieto návrhy prihliadať.

Bratislava 29.11.2024

JUDr. Ivana Maláková

podpredsedníčka Rady Audiovizuálneho fondu

**Príloha: Vzor pre predkladanie návrhov**

**Navrhovateľ:** (uviesť: meno a priezvisko alebo obchodné meno navrhujúcej osoby, adresu jej trvalého bydliska alebo sídla, telefonický kontakt)

**Audiovizuálny fond**

**Grösslingová 53**

**811 09 Bratislava**

**VEC:** Návrh kandidáta/kandidátky na člena odbornej komisie:

### V súlade s výzvou Audiovizuálneho fondu zo dňa 19.11.2024 predkladám návrh kandidáta\*tky na člena\*členku odbornej komisie:

🞏 **komisia pre podprogram 1.1 (hrané audiovizuálne diela)**

🞏 **komisia pre podprogram 1.2 (dokumentárne audiovizuálne diela)**

* **komisia pre podprogram 1.3 (animované audiovizuálne diela)**
* **komisia pre podprogram 1.4 (školské a krátke hrané a dokumentárne diela do 40 minút)**
* **komisia pre podprogram 1.5 (minoritné koprodukcie)**
* **komisia pre program 2 (distribúcia, podujatia, prezentácia a podpora návštevnosti)**
* **komisia pre program 3 (výskum, vzdelávanie a edičná činnosť)**
* **komisia pre program 4 (rozvoj audiovizuálnych technológií)**

Kandidáta/kandidátku v programe 1 navrhujem do skupiny hodnotiacej

* obsah
* kreativita
* finančno-strategické zabezpečenie

⌧ *Spôsob označenia. Jedného kandidáta je možné súčasne navrhnúť do viacerých komisií.*

**Kandidát/kandidátka**

meno, priezvisko, titul:

dátum narodenia:

trvalé bydlisko:

korešpondenčná adresa (ak je iná):

najvyššie dosiahnuté vzdelanie[[1]](#footnote-1):

telefónny kontakt:

adresa elektronickej pošty:

aktuálne pracovné pôsobenie kandidáta:

**Odôvodnenie návrhu:**

V .................................. dňa ................ 2024

......................................................

pečiatka a podpis navrhovateľa

**Povinné prílohy návrhu:**

1. písomný súhlas kandidáta s kandidatúrou a jeho čestné vyhlásenie, ktorého vzor tvorí prílohu tejto výzvy,
2. štruktúrovaný životopis kandidáta, v ktorom je potrebné osobitne uviesť prehľad odborného pôsobenia kandidáta v oblasti audiovízie a dosiahnuté odborné alebo tvorivé výsledky a ocenenia kandidáta,
3. kópia dokladu o najvyššom dosiahnutom vzdelaní kandidáta.

**Príloha: Súhlas s kandidatúrou a Čestné vyhlásenie**

# Súhlas s kandidatúrou a  čestné vyhlásenie

**kandidáta**/**kandidátky na člena/členku odbornej komisie Audiovizuálneho fondu**

Podpísaný\*ná kandidát\*ka: .............................................................

v súvislosti s  návrhom na člena/členku odbornej komisie Audiovizuálneho fondu **súhlasím**

**s kandidatúrou a**  **čestne** **vyhlasujem, že:**

1. som bezúhonný a moja spôsobilosť na právne úkony nie je nijak obmedzená,
2. mám najmenej päťročnú odbornú prax v oblasti audiovízie , ktorú som vykonával/a u:

|  |
| --- |
|  |
|  |
|  |
|  |
|  |

(meno a IČO /ak bolo pridelené/ osoby, u ktorej kandidát vykonával riadiacu prax)

1. počas výkonu svojej funkcie budem dodržiavať podmienky na člena odbornej komisie určené v § 17 ods. 3 zákona a ďalšie podmienky na výkon funkcie člena odbornej komisie určené zákonom a príslušnými vnútornými predpismi fondu.

V ..................................... dňa .................... 2024

.....................................................

podpis kandidáta/kandidátky

1. Uviesť názov školy a študijný odbor. [↑](#footnote-ref-1)